PATVIRTINTA

Šiaulių Didždvario gimnazijos

direktoriaus 2021-09-06

 įsakymu Nr. V-58

# ŠIAULIŲ DIDŽDVARIO GIMNAZIJOS

# KOMPIUTERIŲ INŽINIERIAUS PAREIGYBĖS APRAŠYMAS Nr.

## I SKYRIUS

##  PAREIGYBĖ

 1. Šiaulių Didždvario gimnazijos kompiuterių inžinieriauspareigybėyra priskiriama specialistų pareigybių grupei.

 2. Pareigybės lygis - B.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 3. Darbuotojas einantis šias pareigas turi atitikti šiuos specialiuosius reikalavimus:

 3.1. turėti ne žemesnį nei aukštasis, aukštesnysis ar specialusis vidurinis, įgytas iki 1995 metų, išsilavinimas;

 3.2. darbo patirtis, susijusi su kompiuterinės technikos panaudojimu.

 4. Kompiuterių inžinierius turi žinoti ir išmanyti:

 4.1. lokalius ir globalius kompiuterių tinklus;

 4.2. naujausią informaciją apie kompiuterinės ir programinės įrangos problemas šalyje ir naujoves užsienyje bei kūrybiškai jas taikyti rengiant ir įgyvendinant kompiuterines programas;

 4.3. įstatymus, norminius teisės aktus kompiuterizacijos klausimais;

 4.4. elektroninio pašto ir elektroninio parašo įstatymus;

 4.5. kompiuterinį programavimą;

 4.6. kompiuterinę techniką ir programinę įrangą;

 4.7. darbo su kompiuteriais metodiką ir praktiką;

 4.8. kompiuterines sistemas;

 4.9. gimnazijos darbo organizavimą, valdymą ir ekonomiką;

 4.10. gimnazijos taikomą apskaitos metodiką ir jos kompiuterizavimo galimybes;

 4.11. kompiuterinio tinklo plėtojimo galimybes;

 4.12. saugos ir sveikatos, elektrosaugos ir priešgaisrinės saugos reikalavimus;

 4.13. operacinės sistemos veikimo pagrindus.

 5. Kompiuterių inžinierius privalo nuolat tobulinti kvalifikaciją, domėtis naujovėmis.

 6. Kompiuterių inžinierius privalo savo darbe vadovautis:

 6.1. Lietuvos Respublikos įstatymais ir poįstatyminiais aktais;

 6.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

 6.3. vidaus darbo tvarkos taisyklėmis;

 6.4. darbo sutartimi;

 6.5. šiuo pareigybės aprašymu bei kitais gimnazijos lokaliais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7.Šias pareigas einantis darbuotojas vykdo šias funkcijas:

7.1. renka ir nustatyta tvarka pateikia suinteresuotoms institucijoms statistinius duomenis;

7.2. prižiūri gimnazijos personalinius kompiuterius;

7.3. rūpinasi gimnazijos kompiuterių tinklu, jo atnaujinimu, siūlo kompiuterinės bazės atnaujinimo planus;

7.4. įdiegia kompiuterines programas, kurios leistų mokytojams patiems dirbti su klase, naudojant technologijas;

7.5. parengia kompiuterines klases brandos egzaminams ar kitiems gimnazijos, miesto renginiams;

7.6. kaupia informacinę medžiagą kompiuterinės, programinės įrangos panaudojimo klausimais;

7.7. konsultuoja gimnazijos darbuotojus, dirbančius su kompiuterine ir programine įranga;

7.8. rengia kompiuterinę skaičiavimo techniką, programinę įrangą reglamentuojančius dokumentus ir organizuoja jų vykdymą;

7.9. tvarko gimnazijos kompiuterines programas;

7.10. vykdo direktoriaus nurodymus kompiuterizacijos, sisteminės ir programinės įrangos panaudojimo klausimais;

7.11. talkina mokytojams pamokų ir renginių metu naudojant kompiuterius ir atlieka jų užsakymus;

7.12. tausoja gimnazijos nuosavybę, rūpestingai naudojasi orgtechnikos priemonėmis;

7.13. tausoja savo sveikatą. Kasdienį darbą su kompiuteriu periodiškai keičia pertraukomis arba kita veikla, mažinančia darbo įtampą, patirtą dirbant su kompiuteriu.

 **IV. ATSAKOMYBĖ**

 8**.** Kompiuterių inžinierius atsako už:

 8.1. nepatenkinamą kompiuterizacijos priemonių įdiegimo kokybę;

 8.2. direktoriaus nustatytų terminų nesilaikymą;

 8.3. neteisingus duomenis rengiamuose dokumentuose;

 8.4. patikėtų intelektualių ir materialinių vertybių neišsaugojimą ir praradimą;

 8.5. neteisingą ir nepatikimą kompiuterinės technikos, programinės ir sisteminės

įrangos naudojimą;

 8.6. laiku ir teisingą darbo užduoties įvykdymą;

 8.7. tvarkingą įrenginių ir kitų darbo priemonių eksploataciją;

 8.8. teisingą darbo laiko naudojimą;

 8.9. darbo drausmės pažeidimus;

 8.10. žalą, padarytą bendruomenei dėl savo kaltės ar neatsargumo;

 8.11. darbuotojų saugos ir sveikatos, gaisrinės saugos, apsaugos nuo elektros, higienos reikalavimų vykdymą.

 9. Kompiuterių inžinierius už savo pareigų netinkamą vykdymą atsako vidaus darbo tvarkos taisyklių ir Lietuvos Respublikos įstatymų nustatyta tvarka.

 10. Kompiuterių inžinierius už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

 11. Kompiuterių inžinierius pavaldus gimnazijos direktoriui.